CELEX: 62020TN0032
Language: el
Date: 2020-01-14 00:00:00
Title: Υπόθεση T-32/20: Προσφυγή της 14ης Ιανουαρίου 2020 – Buxadé Villalba κ.λπ. κατά Κοινοβουλίου

9.3.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 77/56
            
         
      Προσφυγή της 14ης Ιανουαρίου 2020 – Buxadé Villalba κ.λπ. κατά Κοινοβουλίου
      (Υπόθεση T-32/20)
      (2020/C 77/78)
      Γλώσσα διαδικασίας: η ισπανική
      
         Διάδικοι
      
      
         Προσφεύγοντες: Jorge Buxadé Villalba, María Esperanza Araceli Aguilar Pinar κα Hermann Tertsch Del Valle-Lersundi (εκπρόσωπος: M. Castro Fuertes, δικηγόρος)
      
         Καθού: Ευρωπαϊκό Κοινοβούλιο
      
         Αιτήματα
      
      Οι προσφεύγοντες ζητούν από το Γενικό Δικαστήριο:
      
                  —
               
               
                  Να ακυρώσει την απόφαση περί αναγνώρισης στους Carles Puigdemont i Casamajó y Antoni Comín i Oliveres την ιδιότητα των μελών του Ευρωπαϊκού Κοινοβουλίου.
               
            
                  —
               
               
                  Να διατάξει την παύση όλων των αποτελεσμάτων της ιδιότητας αυτής και την ακύρωση των ήδη επελθόντων αποτελεσμάτων.
               
            
                  —
               
               
                  Να διατάξει τη λύση όλων των συμβάσεων παροχής υπηρεσιών που έχουν υπογράψει οι Carles Puigdemont i Casamajó και Antoni Comín i Oliveres με βοηθούς, συμβούλους, ασκουμένους ή τρίτους.
               
            
                  —
               
               
                  Να διατάξει τον Carles Puigdemont i Casamajó και τον Don Antoni Comín i Oliveres να επιστρέψουν όλα τα ποσά που έλαβαν από το Ευρωπαϊκό Κοινοβούλιο, με την παρανόμως αναγνωρισθείσα σε αυτούς ιδιότητα του ευρωβουλευτή, για οποιονδήποτε λόγο και οποιουδήποτε ύψους, καθώς και τα ποσά που κατέβαλε το Ευρωπαϊκό Κοινοβούλιο σε τρίτους για οποιαδήποτε σύμβαση παροχής υπηρεσιών με βοηθούς, συμβούλους, ασκουμένους ή τρίτους.
               
            
                  —
               
               
                  Επικουρικώς, να αναγνωριστεί το ασυμβίβαστο της θέσης του ευρωβουλευτή με εκείνη του μέλους της Asamblea legislativa de la CCAA (νομοθετική συνέλευση των αυτόνομων κοινοτήτων) και να αναγνωριστεί ότι δεν έχουν δικαίωμα σε καμιά αμοιβή από τις 2 Ιουλίου 2019 μέχρι την ημερομηνία ανάληψης καθηκόντων και, σε περίπτωση που εισπράχθηκε κάποιο ποσό, να διαταχθεί η επιστροφή του με τόκους υπερημερίας.
               
            
                  —
               
               
                  Να καταδικαστεί το Ευρωπαϊκό Κοινοβούλιο στα δικαστικά έξοδα, σε περίπτωση που γίνει δεκτή η προσφυγή.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής τους, οι προσφεύγοντες προβάλλουν τέσσερις λόγους ακυρώσεως.
      
                  1.
               
               
                  Με τον πρώτο λόγο ακυρώσεως προβάλλεται παράβαση των άρθρων 8 και 12 της Πράξης της 20ής Σεπτεμβρίου 1976, περί της εκλογής των μελών του Ευρωπαϊκού Κοινοβουλίου, σε συνδυασμό με την ισπανική εκλογική νομοθεσία.
                  
                              —
                           
                           
                              Προβάλλεται συναφώς ότι, σύμφωνα με την εν λόγω Πράξη, η ευρωπαϊκή εκλογική διαδικασία διέπεται σε κάθε κράτος μέλος από τις εθνικές διατάξεις και ότι, κατά συνέπεια, έχουν εφαρμογή τα άρθρα 219 έως 224 του Ley Orgánica del Régimen Electoral General [οργανικού νόμου περί του γενικού εκλογικού συστήματος]. Ειδικότερα, στην τελευταία αυτή διάταξη προβλέπεται ότι, εντός προθεσμίας πέντε ημερών, οι εκλεγέντες υποψήφιοι οφείλουν να δώσουν όρκο ή υπόσχεση πίστης στο Σύνταγμα και ότι, σε αντίθετη περίπτωση, κηρύσσεται η χηρεία της έδρας. Οι C. Puigdemont και A. Comín, όμως, ουδέποτε παρέστησαν ενώπιον της Junta Electoral Central (κεντρικής εφορευτικής επιτροπής, Ισπανία) προκειμένου να δώσουν όρκο ή υπόσχεση πίστης στο Σύνταγμα.
                           
                        
            
                  2.
               
               
                  Με τον δεύτερο λόγο ακυρώσεως προβάλλεται παράβαση του άρθρου 3, παράγραφος 3, του εσωτερικού Κανονισμού του Ευρωπαϊκού Κοινοβουλίου.
                  
                              —
                           
                           
                              Προβάλλεται συναφώς ότι δεν απεστάλη από την αρμόδια ισπανική αρχή κανένα διαπιστευτήριο με το οποίο να γνωστοποιείται ότι οι C. Puigdemont και A. Comín προσήλθαν να δηλώσουν πίστη στο Σύνταγμα, γεγονός που λειτουργεί ως ανασταλτικός παράγοντας για την ιδιότητά τους ως εκλεγέντων. Συνεπώς, κατά τους προσφεύγοντες, το Ευρωπαϊκό Κοινοβούλιο αγνοεί, με τη συμπεριφορά του, την Ευρωπαϊκή Εκλογική Πράξη, παραβιάζει αρμοδιότητες των κρατών μελών που άπτονται της εθνικής κυριαρχίας και στερεί από κάθε νομιμότητα και κύρος οποιαδήποτε συμφωνία έχει υιοθετήσει το Ευρωπαϊκό Κοινοβούλιο σε ολομέλεια ή σε επιτροπές στις οποίες ενδέχεται να συμμετέχουν οι C. Puigdemont και A. Comín.
                           
                        
            
                  3.
               
               
                  Με τον τρίτο λόγο ακυρώσεως προβάλλεται ότι η απόφαση του Δικαστηρίου της Ευρωπαϊκής Ένωσης, της 19ης Δεκεμβρίου 2019, στην υπόθεση C-502/19, Junqueras Vies, δεν ασκεί επιρροή όσον αφορά την ακυρότητα της πράξης του Ευρωπαϊκού Κοινοβουλίου.
                  
                              —
                           
                           
                              Υποστηρίζεται συναφώς ότι οι C. Puigdemont και A. Comín ουδέποτε τέθηκαν σε προσωρινή κράτηση και ότι έχουν ασυλία ως εκλεγέντες, αλλά όχι την πλήρη ιδιότητα του ευρωβουλευτή, διότι δεν ακολούθησαν όλα τα στάδια της ισπανικής εκλογικής διαδικασίας.
                           
                        
            
                  4.
               
               
                  Με τον τέταρτο λόγο ακυρώσεως, ο οποίος προβάλλεται επικουρικώς, προβάλλεται παράβαση του άρθρου 7, παράγραφοι 3 και 4, της Ευρωπαϊκής Εκλογικής Πράξης, καθόσον συντρέχει ασυμβίβαστο που προβλέπεται από την ισπανική εκλογική νομοθεσία [άρθρα 211, 2, d, του Ley Orgánica del Régimen Electoral General]
                  
                              —
                           
                           
                              Υποστηρίζεται συναφώς ότι, σύμφωνα με τη νομοθεσία της Ένωσης, κάθε κράτος μέλος μπορεί να διευρύνει τους λόγους ασυμβίβαστου που προβλέπονται σε εθνικό επίπεδο για τις εκλογές του Ευρωπαϊκού Κοινοβουλίου, ότι η ως άνω διάταξη του εθνικού εκλογικού δικαίου προβλέπει το ασυμβίβαστο όσων είναι μέλη των Asambleas Legislativas de las Comunidades Autónomas (νομοθετικές συνελεύσεις των αυτόνομων κοινοτήτων) και ότι οι C. Puigdemont και A. Comín έπαυσαν να είναι μέλη του Κοινοβουλίου της Καταλωνίας στις 7 Ιανουαρίου 2020.